NEUVOSTON ASETUS (EY) N:o 65/98,

annettu 19 joulukuuta 1997,

laajasti vaeltavien kalakantojen suurimmista sallituista saaliista vuodelle 1998, niiden jakamisesta kiintiöinä jäsenvaltioille ja niiden kalastamista koskevista edellytyksistä

EUROOPAN UNIONIN NEUVOSTO, joka

ottaa huomioon Euroopan yhteisön perustamissopimuksen,

ottaa huomioon yhteisön kalastus- ja vesiviljelyjärjestelmän perustamisesta 20 päivänä joulukuuta 1992 annetun neuvoston asetuksen (ETY) N:o 3760/92 (1) ja erityisesti sen 8 artiklan 4 kohdan,

ottaa huomioon komission ehdotuksen,

sekä katsoo, että

asetuksen (ETY) N:o 3760/92 8 artiklan 4 kohdan mukaan neuvoston tehtävänä on 4 artiklan mukaisesti määrittää kullekin kalastukselle tai kalastusryhmälle suurin sallittu saalis (TAC),

yhteisö on allekirjoittanut Yhdistyneiden Kansakuntien merioikeusyleissopimuksen, johon sisältyy meren elollisten luonnonvarojen säilyttämistä ja hoitoa koskevia periaatteita ja sääntöjä; yhteisö osallistuu kansainvälisillä vesillä toteutettaviin ponnistuksiin kalakantojen säilyttämiseksi kansainvälisten laajempien velvoitteidensa yhteydessä,

kansainvälinen Atlantin tonnikalojen suojelukomissio (ICCAT) on suositellut saalisrajoitusten asettamista tonnikalalle Välimerellä ja Atlantilla sekä miekkakalalle Atlantilla; kyseiset suositukset sitovat tiettyjä jäsenvaltioita, jotka ovat kyseisen suojelukomission jäseniä; koska yhteisöllä on yksinomainen toimivalta meren elollisten luonnonvarojen suojelemisen osalta, sen on aiheellista panna täytäntöön kyseiset suositukset,

jäsenvaltioille olisi myönnettävä kalastusmahdollisuuksia 8 artiklan 4 kohdan ii alakohdan mukaisesti,

TACien ja kiintiöiden vuosittaiseen hallinnoimiseen liittyvien lisäedellytysten käyttöönottamisesta 6 päivänä toukokuuta 1996 annetun neuvoston asetuksen (EY) N:o 847/96 (2) 2 artiklan mukaisesti on tarpeen vahvistaa, mihin kalakantoihin sovelletaan siinä säädettyjä eri toimenpiteitä,

kyseisten TACien tehokkaan hallinnoimisen takaamiseksi kalastustoimille olisi vahvistettava erityisedellytykset, ja

yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetun neuvoston asetuksen (EY) N:o 2847/93 (3) 40 artiklan mukaisesti jäsenvaltiot vapautetaan velvollisuudesta soveltaa kyseisen asetuksen 6, 8 ja 19 artiklan säännöksiä (aluspäiväkirja ja siihen liittyvät säännökset) siltä osin kuin ne koskevat kalastusta Välimerellä; näin ollen tämän asetuksen noudattamiseksi on välttämätöntä, että kyseiselle kalastukselle laaditaan saalistietojen kirjaamista ja toimittamista koskevat säännöt, ja

Kansainvälinen Atlantin tonnikalojen suojelukomissio (ICCAT) voisi tarkistaa eräiden jäsenvaltioiden tonnikalan saalisluvut näiden jäsenvaltioiden toimittamien uusien arvioiden pohjalta; siksi on aiheellista antaa komissiolle lupa muuttaa tietyin edellytyksin väliaikaisesti myönnettyjä tonnikalakiintiöitä,

ON ANTANUT TÄMÄN ASETUKSEN:

1 artikla

Tässä asetuksessa vahvistetaan tietyille laajasti vaeltaville kalakannoille kunkin kannan osalta suurimmat sallitut saaliit (TAC), yhteisön osuus kyseisistä saaliista, kyseisen osuuden jakaantuminen jäsenvaltioille saaliskiintiöinä ja kyseisten kantojen kalastamista koskevat erityisedellytykset.

TACit, yhteisön osuus, kiintiöt ja kalastuksen erityisedellytykset vuodelle 1998 vahvistetaan liitteessä.

Komissio neuvottelee Kansainvälisessä Atlantin tonnikalojen suojelukomissiolla (ICCAT) jäsenvaltioiden saalislukujen tarkistamisesta, jotta jäsenvaltioiden tonnikalakiintiöitä voidaan myöhemmin mukauttaa. Kun asiasta on sovittu ICCAT:ssa, komissio mukauttaa viipymättä tässä asetuksessa olevat kyseiset kiintiöt.

Komissio pyytää lisäselvityksiä ICCAT:lta siitä, koskevatko ICCAT:n vahvistamat saalisrajoitukset Itä-Atlanttia ja Välimerta yhdessä vai erikseen. Näiden selvitysten jälkeen komissio muuttaa tarvittaessa viipymättä tätä asetusta ottaakseen huomioon ICCAT:n päätökset asiasta.

2 artikla

Edellä 1 artiklassa mainittu saaliskiintiöiden myöntäminen jäsenvaltioille ei rajoita:

- asetuksen (ETY) N:o 3760/92 9 artiklan 1 kohdan mukaisesti suoritettua vaihtoa

- asetuksen (ETY) N:o 2847/93 21 artiklan 4 kohdan, 23 artiklan 1 kohdan ja 32 artiklan 2 kohdan mukaisesti suoritettua uudelleen jakamista

- asetuksen (EY) N:o 847/96 3 artiklan mukaisesti sallittua saaliiden lisäpurkausta, ja

- asetuksen (EY) N:o 2847/96 4 artiklan mukaista määrien pidättämistä.

3 artikla

Sellaisten kalastustoimien osalta, jotka asetuksen (EY) N:o 2847/93 40 artiklan mukaisesti vapautetaan kyseisen asetuksen 6, 8 ja 19 artiklassa säädetyistä velvollisuuksista, jäsenvaltioiden on:

- laadittava kirjaus- ja näytteenottojärjestelmä, jolla voidaan kuukausittain täsmällisesti arvioida jäsenvaltioiden lipun alalla purjehtivien tai niiden alueella rekisteröityjen alusten osalta liitteessä mainittujen kantojen purkamisten ja jälleenlaivausten kokonaismäärä ja toisen jäsenvaltion lipun alla purjehtivien tai niiden alueella rekisteröityjen alusten osalta saaliin purkamisten kokonaismäärä

- toimitettava komissiolle liitteessä mainittujen kantojen osalta ennen kunkin kuukauden 15 päivää edeltävänä kuukautena jäsenvaltioiden lipun alla purjehtivasta tai niiden alueella rekisteröidyistä aluksista puretut tai jälleenlaivatut määrät ja toisen jäsenvaltion lipun alla purjehtivista tai niiden alueella rekisteröidyistä aluksista puretut määrät.

4 artikla

Tonnikalan ja miekkakalan TACeja pidetään analyyttisinä TACeina asetusta (EY) N:o 847/96 sovellettaessa.

Kyseisen asetuksen 3 ja 4 artiklan säännöksiä ei sovelleta tonnikalakantoihin.

Kyseisen asetuksen 5 artiklan 2 kohdan säännöksiä sovelletaan tonnikala- ja miekkakalakantoihin.

5 artikla

Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.

Sitä sovelletaan 1 päivästä tammikuuta 1998.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä 19 joulukuuta 1997.

Neuvoston puolesta

F. BODEN

Puheenjohtaja

(1) EYVL L 389, 31.12.1992, s. 1, asetus sellaisena kuin se on muutettuna vuoden 1994 liittymisasiakirjalla.

(2) EYVL L 115, 9.5.1996, s. 3.

(3) EYVL L 261, 20.10.93, s. 1, asetus sellaisena kuin se on viimeksi muutettuna asetuksella (EY) N:o 2205/97 (EYVL L 304, 7.11.1997, s. 1).

LIITE

TACit kalakannoittain ja alueittain vuodeksi 1998 ja yhteisön osuuden jako jäsenvaltioille (tonneina elopainona, jos ei muuten ilmoiteta)

>TAULUKON PAIKKA>

>TAULUKON PAIKKA>

>TAULUKON PAIKKA>